Държавен вестник, бр. 3, 2010 г., стр. 9

БРОЙ  3	
Д Ъ Р Ж А В Е Н  В Е С Т Н И К 	
СТР.  9  
(2) Областните диспансери за онкологични, 
психични, пневмофтизиатрични и кожно-вене­
рически заболявания, които са били субсиди­
рани от общините до 31 декември 2009 г., се 
субсидират от съответните бюджети през 2010 г. 
въз основа на договор.
(3) Лечебните заведения по чл. 5, ал. 1 от 
Закона за лечебните заведения се финансират 
по досегашния ред.
Чл. 46. (1) Снабдяването на здравните и 
лечебни заведения с лекарствени продукти, 
медицински изделия, консумативи и инстру­
ментариум, медицинска техника и апаратура, 
предвидени в нормативен акт или произтичащи 
от приетите от Министерския съвет национални 
програми, планове и проекти, се осъществява 
от бюджета на Министерството на здравеопаз­
ването по реда на централизираните доставки. 
(2) Министерство на здравеопазването може 
да предоставя целево средства за капиталови 
разходи на държавни лечебни заведения – тър­
говски дружества, и лечебни заведения – тър­
говски дружества със смесено държавно и 
общинско участие в капитала. 
Чл. 47. Утвърждава норматив на час про­
грама на Българската национална телевизия 
за подготовка, създаване и разпространение на 
национални и регионални програми в размер 
1978 лв.
Чл. 48. Утвърждава норматив на час про­
грама на Българското национално радио за 
подготовка, създаване и разпространение на 
национални и регионални програми в размер 
461 лв.
Чл. 49. Определя базов норматив за издръж­
ка на обучението на един учащ се в държавните 
висши училища в размер 866 лв.
Чл. 50. (1) Определя държавни субсидии, 
както следва:
1. за един храноден в студентските столо­
ве – до 3,20 лв.;
2. за един леглоден в студентските общежи­
тия – до 1,15 лв.
(2) Средствата по ал. 1 се осигуряват с 
одобрените субсидии на „Студентски столове и 
общежития“ – ЕАД, София, и на съответните 
държавни висши училища.
(3) Министърът на финансите по предложе­
ние на министъра на образованието, младежта 
и науката извършва корекции на субсидиите по 
ал. 1 между държавните висши училища и „Сту­
дентски столове и общежития“ – ЕАД, София.
(4) Месечната парична помощ при ползване 
на свободно наета квартира по чл. 29 от На­
редбата за ползване на студентските общежития 
и столове, приета с Постановление № 235 на 
Министерския съвет от 2008 г. (обн., ДВ, бр. 86 
от 2008 г.; изм., бр. 79 от 2009 г.), се определя 
в размер до 35 лв.
Чл. 51. (1) Първостепенните разпоредители 
с бюджетни кредити утвърждават бюджетите 
и бюджетните сметки на училищата, детските 
градини и обслужващите звена – второстепенни 
разпоредители с бюджетни кредити към тях, в 
съответствие с разпределението на средствата 
по единни разходни стандарти, извършено по 
реда на § 52, ал. 2 – 9 от преходните и заклю­
чителните разпоредби на Закона за държавния 
бюджет на Република България за 2010 г.
(2) Първостепенните разпоредители с бю­
джетни кредити, финансиращи училища, детски 
градини и обслужващи звена, представят ме­
сечното разпределение на разходите по чл. 1, 
ал.  3 в частта за функция „Образование“, 
съобразено с получените средства по единни 
разходни стандарти.
Чл. 52. (1) Финансирането на разкритите 
след 1 януари 2010 г. места в детските ясли, 
детските кухни, целодневните детски градини и 
обединените детски заведения, специализирани­
те институции за социални услуги и социалните 
услуги, предоставяни в общността, се осигурява 
от собствени приходи по реда на чл. 26, ал. 2 от 
Закона за общинските бюджети. От следващата 
бюджетна година финансирането се осигурява 
по единни разходни стандарти за съответните 
делегирани от държавата дейности.
(2) Финансирането на местата по ал. 1 през 
годината може да се осигури и чрез компен­
сирани промени в съответните функции по 
предложение на секторните министри.
Чл. 53. (1) Към областните диспансери за 
психични заболявания със стационар се раз­
криват субституиращи и поддържащи програми 
с метадон и дневни психо-рехабилитационни 
програми, определени като делегирана от дър­
жавата дейност.
(2) Предвидените за 2010 г. средства по 
ал. 1 се предоставят на областните диспансе­
ри за психични заболявания със стационар от 
общинските бюджети по реда на делегираните 
от държавата дейности.
Чл. 54. Размерът на режийните разноски за 
закуска, обяд и вечеря за ученическото столово 
хранене се определя с решение на общинския 
съвет за сметка на имуществените данъци 
и таксите, неданъчните и другите общински 
приходи.
Чл. 55. (1) Първостепенният разпоредител 
с бюджетни кредити може да прави вътреш­
ни компенсирани промени по субсидиите и 
между субсидиите за социално-битови разходи 
на студентите и докторантите в рамките на 
одобрените за целта средства за държавните 
висши училища.
(2) Неусвоените средства за социално-битови 
разходи на студентите и докторантите, предло­
жени и разпределени от министъра на образо­
ванието, младежта и науката, се използват за 
ремонт на студентските общежития и столове 
или за закупуване на компютърна техника за 
обучение на студентите.
(3) Неусвоената част от субсидиите за „Сту­
дентски столове и общежития“ – ЕАД, София, 
се използва за ремонт на стопанисваните от 
тях столове и общежития.